**1. OPĆINA STARI GRAD SARAJEVO**, ulica Zelenih beretki broj 4, koju zastupa Općinski načelnik mr. Ibrahim Hadžibajrić (u daljem tekstu: Naručilac)

ID broj: 4200738880009

PDV: 200738880009

Telefon: 033/282-407

Fax: 033/220-804

web: [www.starigrad.ba](http://www.starigrad.ba/)

**2. GUMA M d.o.o. Mostar – Podružnica Sarajevo 2**, ulica Muhameda ef. Pandže broj 13, 71 000 Sarajevo, koga zastupa voditelj podružnice Rijad Jabučar (u daljem tekstu: Isporučilac)

ID broj: 424227111640067

PDV broj: 24227111640067

Telefon: 033/778-950

e-mail: servis.sarajevo1@gumam.com

**zaključili su:**

**U G O V O R**

**za**

**Nabavka ljetnih guma za 5 (pet) službenih vozila u vlasništvu Općine Stari Grad Sarajevo**

**Član 1.**

Predmet ugovora je **Nabavka ljetnih guma za 5 (pet) službenih vozila u vlasništvu Općine Stari Grad Sarajevo,** prema ponudi broj: 800-97 od 27.03.2023. godine, koja je sastavni dio ugovora i u skladu sa Odlukom o nabavci broj:01/1-11-1-144/23 od 03.04.2023. godine.

**Član 2.**

Osoba zadužena ispred Sektora za tehničke poslove i obezbjeđenje obavezuje se da stupi u kontakt sa Isporučiocem i dogovori detalje isporuke robe. Naručilac zadržava pravo jednostranog raskida Ugovora, ako se ne ispoštuje ugovoreni rok isporuke.

**Član 3.**

 **CIJENA: 5.387,60 KM**

 **POPUST: 1.143,21 KM**

 **CIJENA sa popustom: 4.244,39 KM**

 **PDV: 721,55 KM**

 **UKUPNO: 4.965,94 KM**

 **(slovima: četirihiljadedevetstotinašezdesetpet i 94/100 KM)**

**Član 4.**

U slučaju probijanja rokova utvrđenih članom 2. ovog Ugovora, Isporučilac će platiti ugovorenu kaznu u iznosu od 1,0% vrijednosti ugovora, za svaki dan kašnjenja, do urednog ispunjenja, s tim da ukupan iznos ugovorene kazne ne može preći 10% od ukupne ugovorene vrijednosti.

Odabrani Isporučilac je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od strane ugovornog organa. Ugovorni organ neće naplatiti ugovorenu kaznu ukoliko je do kašnjenja došlo usljed više sile.

Pod višom silom se podrazumijeva slučaj kada ispunjenje obaveze postane nemoguće zbog vanrednih vanjskih događaja na koje izabrani Isporučilac nije mogao uticati niti ih predvidjeti.

**Član 5.**

Naručilac se obavezuje da će plaćanje izvršiti nakon isporuke i po ispostavljanju fakture, a najduže u roku od 30 (trideset) dana na račun Isporučioca.

**Član 6.**

Sve eventualne sporove ugovorne strane će rješavati sporazumno, u duhu dobrih poslovnih običaja, a ukoliko se ne postigne saglasnost nadležan je Općinski sud u Sarajevu.

 **Član 7.**

Ugovor je sačinjen u 5 (pet) istovjetnih primjeraka, od kojih Naručiocu pripadaju 3 (tri), a Isporučiocu 2 (dva) primjerka.

Zasnovanost akta na zakonu potvrđuju:

Tarik Aščić, Stručni saradnik za javne nabavke

**Aldiana Kavazović, dipl.pravnik**

**predsjednik Komisije za javne nabavke**

**„GUMA M“ d.o.o. Mostar - OPĆINSKI NAČELNIK**

 **Podružnica Sarajevo 2**

 **Rijad Jabučar mr.** **Ibrahim Hadžibajrić**

Broj: \_\_\_\_\_\_\_\_\_\_\_\_\_\_ Broj: 01/1-11-1-144/23

Sarajevo,\_\_\_\_\_\_\_\_\_\_\_\_ Sarajevo, 03.04.2023. godine